PATVIRTINTA

Vilniaus Volungės darželio - mokyklos

direktoriaus 2020 m. rugpjūčio 31 d.

įsakymu Nr. V-45A

**VILNIAUS VOLUNGĖS DARŽELIO-MOKYKLOS**

**MOKYMO NUOTOLINIU UGDYMO PROCESO ORGANIZAVIMO BŪDU APRAŠAS**

1. **BENDROSIOS NUOSTATOS**
2. Vilniaus Volungės darželio - mokyklos (toliau - Mokykla) mokymo nuotoliniu ugdymo proceso organizavimo būdu aprašas (toliau - Aprašas) nustato mokymo nuotoliniu ugdymo proceso organizavimo būdu tvarką.
3. Aprašas parengtas vadovaujantis Mokymo nuotoliniu ugdymo proceso organizavimo būdu kriterijų aprašu (Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006); Mokyklos 2019-2020 ir 2020-2021 mokslo metų ugdymo planu; Nuotolinio mokymo (si) / ugdymo (si) vadovu (NŠA, 2020); ...

**II SKYRIUS**

**MOKYMO NUOTOLINIO UGDYMO PROCESO BŪDU ORGANIZAVIMAS**

1. Mokykla, vykdydama mokymą nuotoliniu ugdymo proceso organizavimo būdu pagal pradinio ugdymo programą, yra įvaldžiusi naudojamą virtualią mokymo aplinką, kurią sudaro:

3.1. elektroninis dienynas „Mano dienynas“;

3.2. keitimosi failais priemonė, pvz., mokinių darbams ir kūriniams kaupti ir vertinti skirtas VMA G Suite for education.

3.3. asinchroninės komunikacijos priemonės, pvz., elektroninis paštas, VMA G Suite for education

3.4. sinchroninės komunikacijos priemonės, pvz., skaitmeninis pokalbių kambarys VMA G Suite for education.

3.5. priemonės, pritaikytos mokiniams, turintiems specialiųjų ugdymosi poreikių (VMA G Suite for education), pagal mokinių poreikius.

4. Mokinių kompetencijoms ugdyti(is) / įgyti naudojamos mokymo(si) priemonės ir ištekliai, kurie yra kaupiami mokyklos VMA G Suite for education:

4.1. pamokų, veiklų ir konsultacijų tvarkaraštis ne mažiau kaip 50 proc. pamokų vedama sinchroniniu būdu;

4.2. dalyko mokymo(si) turinio planas (pvz., temų pavadinimai, veiklos, laikas temai, ciklui ir kt.);

4.3. mokymo(si) ištekliai: sąvokos, vadovėliai, temai aktuali garso ir vaizdo medžiaga, pateiktys, veiklų / užduočių pavyzdžiai, nuorodos į mokymosi išteklius (pvz., simuliaciniai skaitmeniniai mokymosi resursai ir kt.), užduočių paketai (rekomenduojama pagal pasiekimų lygmenis);

4.4. apibrėžti mokymo(si) pasiekimų vertinimo kriterijai, atsižvelgiant į nuotolinio mokymo organizavimo specifiką. (Į Vertinimo aprašą įrašyti punktų, susijusių su vertinimu nuotoliniu būdu)\_

5. Mokytojai, mokantys mokinius nuotoliniu ugdymo proceso organizavimo būdu, yra įgiję skaitmeninio raštingumo kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų ir pagalbos mokiniui specialistų skaitmeninio raštingumo programoms aprašo patvirtinimo“, ir taiko jas ugdymo turiniui kurti, ugdymui planuoti ir organizuoti, mokinių mokymo procesui bei pažangai stebėti ir vertinti, bendradarbiauti su kitais mokytojais ir pagalbos mokiniui specialistais, tėvais (globėjais, rūpintojais).

6. Mokykloje yra užtikrinama mokymui(si) nuotoliniu ugdymo proceso organizavimo būdu reikalinga kompiuterinė įranga ir interneto prieiga.

7. Atsižvelgiant į epidemiologinę situaciją ir Sveikatos apsaugos ministerijos patvirtintus reikalavimus ir vykdant mokymą (si) nuotoliniu ugdymo proceso organizavimo būdu, laikomasi nurodytų taisyklių:

7.1. Mokiniams ir jų tėvams (globėjams, rūpintojams) nuolat teikiama aktuali informacija apie nuotolinį mokymąsi. Informuojami mokiniai ir jų tėvai (globėjai, rūpintojai) apie Nuotolinio mokymo planą savaitei elektroniniu paštu.

7.2. Mokymas vyksta pagal klasės Nuotolinio mokymo tvarkaraštį, suderintą su mokyklos Nuotolinio mokymo tvarkaraščiu.

7.3. Fiksuojamas mokinių prisijungimo prie virtualios mokymo aplinkos dažnumas ir periodiškai pateikiami duomenys socialinei pedagogei pagal pateiktą formą.

7.4. Mokiniui nedalyvaujant mokyme nuotoliniu būdu (neprisijungus ar nepateikus grįžtamojo ryšio ir pan.) 2 dienas iš eilės klasės vadovas išsiaiškina priežastis ir informuoja socialinį pedagogą.

8. Mokytojas:

8.1. Mokymą nuotoliniu būdu organizuoja pagal Nuotolinio mokymo tvarkaraštį.

8.2. Skaitmeninio ugdymo turinį mokiniams pateikia, atsižvelgiant į mokinių amžių ir galimybes.

8.3. Mokomąją medžiagą mokiniams pateikia tam tikru periodiškumu sinchroniniu/asinchroniniu būdu.

8.4. Mokomųjų užduočių apimtis diferencijuoja ir individualizuoja pagal mokinių mokymosi galias.

8.5. Mokinių pasiekimus vertina vadovaujantis Vilniaus Medeinos pradinės mokyklos mokinių pažangos ir pasiekimų vertinimo aprašu, atsižvelgdamas į mokymosi nuotoliniu būdu specifiką.

8.6. Užtikrina grįžtamąjį ryšį apie mokinių mokymąsi mokiniams ir jų tėvams prieinamomis priemonėmis (vaizdo pranešimais, mobiliuoju telefonu, elektroniniu paštu, e-dienynu „Mano dienynas“).

8.7. Nuotoliniam mokymui naudoja VMA G Suite for education, EDUKA virtualias mokymosi aplinkas, e-dienyną „Mano dienynas“.

8.8. Informaciją apie pateikiamą ugdymo turinį (temas, pasiekimus, vertinimą) fiksuoja e-dienyne „Mano dienynas“ kiekvieną darbo dieną iki 10 val.

8.9. Naudojantis virtualiomis aplinkomis laikosi konfidencialumo, duomenų apsaugos, stebi ir kontroliuoja galimas elektroninių patyčių situacijas.

8.10. Mokiniams, turintiems specialiųjų ugdymosi poreikių, teikia individualias konsultacijas pagal numatytą tvarkaraštį.

8.11. Dalyvauja mokyklos darbuotojų pasitarimuose VMA G Suite for education, virtualioje mokymosi aplinkoje.

9. Švietimo pagalbos specialistas:

9.1. Sudaro švietimo pagalbos konsultacijų/ nuotolinių užsiėmimų tvarkaraštį (atsižvelgiant į mokyklos nuotolinį tvarkaraštį), jį suderina su klasių vadovais.

9.2. Mokiniams, turintiems specialiųjų ugdymosi poreikių, teikia individualias konsultacijas ir švietimo pagalbą pagal numatytą tvarkaraštį.

10. Mokytojo padėjėjas:

10.1.Padeda mokytojams virtualioje erdvėje surasti ir pritaikyti nuotoliniam mokymui (si) skirtas priemones (medžiagą).

11. Mokinių tėvai (globėjai, rūpintojai):

11.1. Paruošia mokiniui nuotolinio darbo vietą.

11.2. Padeda prisijungti prie virtualių mokymosi aplinkų (VMA G Suite for education, Eduka).

11.3.Teikia pagalbą mokiniui pateikiant atliktas užduotis vertinimui (elektroniniu paštu, kitomis tėvų ir mokytojų suderintomis priemonėmis).

**III SKYRIUS**

**BAIGIAMOSIOS NUOSTATOS**

12. Mokykla, organizuodama mokymą nuotoliniu ugdymo proceso organizavimo būdu, privalo užtikrinti teisės aktų nustatyta tvarka asmens duomenų apsaugos, kibernetinės saugos, autorinių teisių, smurto, patyčių prevencijos nuostatų laikymąsi.

15. Informacija apie mokymo nuotoliniu ugdymo proceso organizavimo būdu organizavimą yra skelbiama mokyklos interneto svetainėje.